[{"text_idx": "#000001", "text": "Cafodd tri ymchwiliad i dwyll yn ymwneud ag arian cyhoeddus eu dechrau gan Lywodraeth Cymru mewn blwyddyn, yn o\u0302l un o uwch weision sifil y llywodraeth."}, {"text_idx": "#000002", "text": "Roedd yr ymchwiliadau'n ymwneud a\u0302 cheisiadau twyllodrus honedig am arian, ac roedd maint yr arian yn \"sylweddol\", dywedodd Syr Derek Jones wrth iddo roi tystiolaeth i aelodau'r Cynulliad. Ychwanegodd nad oedd angen i'r cyhoedd bryderu."}, {"text_idx": "#000003", "text": "Dywedodd bod y llywodraeth yn cynnig dros 19,000 o grantiau unigol y flwyddyn, ac mai cam cyntaf pob ymchwiliad oedd cysylltu gyda'r heddlu."}, {"text_idx": "#000004", "text": "Roedd Syr Derek yn rhoi tystiolaeth i bwyllgor cyfrifon cyhoeddus y Cynulliad, sydd yn edrych ar reolaeth grantiau."}, {"text_idx": "#000005", "text": "Gofynnodd cadeirydd y pwyllgor, Darren Millar, am sicrwydd na fyddai achos arall fel AWEMA yn codi eto."}, {"text_idx": "#000007", "text": "Disgrifiad o\u2019r llun, Syr Derek Jones"}, {"text_idx": "#000008", "text": "Ychwanegodd bod tri achos posib o dwyll wedi bod ac roedd taliadau wedi eu gohirio i'r cyrff dan sylw."}, {"text_idx": "#000009", "text": "Ychwanegodd: \"Ni ddylai'r cyhoedd bryderu. Mae hwn (Llywodraeth Cymru) yn sefydliad mawr iawn, iawn. Rwy'n credu ein bod wedi gwneud 19,000 cynnig am grantiau unigol dros gyfnod o flwyddyn."}, {"text_idx": "#000010", "text": "\"Weithiau bydd pobl yn ceisio camddefnyddio'r drefn a thwyllo'r trethdalwyr. Mae gennym broses dda er mwyn rhwystro hyn rhag digwydd, ond bydd amheuon yn codi o bryd i'w gilydd."}, {"text_idx": "#000011", "text": "\"Wrth fynd yn o\u0302l dros y blynyddoedd rwy'n credu bod ychydig iawn o achosion wedi bod o dwyll sydd wedi ei brofi, felly fe all y cyhoedd gael sicrwydd o hyn a ni ddylie nhw fod yn bryderus.\""}, {"text_idx": "#000012", "text": "Dywedodd nad oedd am \"ddyfalu ffigwr\" am y colledion posib fyddai wedi gallu digwydd yn y tri achos dan sylw."}, {"text_idx": "#000013", "text": "Mae'r llywodraeth yn gwobrwyo rhwng \u00a3500m a \u00a3600m y flwyddyn mewn grantiau i'r sector preifat. Mae llai na 1% o'r arian yma'n cael ei golli o achos twyll neu am resymau eraill meddai Syr Derek Jones."}, {"text_idx": "#000015", "text": "Prif Straeon'Mewn ac allan o'r ysbyty gydag haint dw\u0302r cronig'Cyhoeddwyd2 awr yn o\u0302lPam fod cymaint o bobl ifanc yn gadael cefn gwlad?Cyhoeddwyd2 awr yn o\u0302lLlun eliffantod Aberystwyth 'yn dal i ddod a\u0302 gwe\u0302n'Cyhoeddwyd1 awr yn o\u0302l"}, {"text_idx": "#000016", "text": "'Mewn ac allan o'r ysbyty gydag haint dw\u0302r cronig'"}, {"text_idx": "#000018", "text": "Llun eliffantod Aberystwyth 'yn dal i ddod a\u0302 gwe\u0302n'"}, {"text_idx": "#000023", "text": "Siarad am dy ffydd? Haws dweud na gwneud!"}, {"text_idx": "#000025", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]